**OŠ „VLADIMIR NAZOR“**

ADŽAMOVCI, S.RADIĆA 3

**ŠKOLSKI ODBOR**

 KLASA: 007-04/22-02/43

 URBROJ:2178-22-02/01-22-1

 ADŽAMOVCI, 2. studenog 2022. godine

**13. SJEDNICA ŠKOLSKOG ODBORA OŠ „Vladimir Nazor“ Adžamovci**

**Zapisnik**

sa sjednice Školskog odbora održane 02.11.2022. godine u 16:00 sati u prostorijama škole.

Prisutni: Dijana Špoljarić, Romana Domazetović, Tonka Došlić, Tomislav Šimac.

Nisu nazočni: Dorotea Perić, Miroslav Jelčić, Vladimir Majetić

Sjednici je nazočan potreban broj članova za pravovaljano odlučivanje.

Sjednici je nazočna ravnateljica Marija Petričević, računovođa Jasminka Španić-Dević te tajnica škole Kristina Vlaović kao zapisničar.

 Prijedlog dnevnog reda:

1. *Usvajanje zapisnika s prethodne sjednice*
2. *Suglasnost po natječajima za radno mjesto učitelj/ica engleskog jezika, matematike, glazbene kulture i prirode/biologije*
3. *Usvajanje prijedloga financijskog plana za 2023.g., projekcija plana za 2024.g. i 2025.g.*
4. *Usvajanje rebalansa za 2022.g.*
5. *Različito*

**Ad 1.) Usvajanje zapisnika s prethodne sjednice**

Školski odbor je jednoglasno usvojio zapisnik s prethodne sjednice.

**Ad 2.) Suglasnost po natječajima za radno mjesto učitelj/ica engleskog jezika, matematike, glazbene kulture i prirode/biologije.**

Ravnateljica škole je pozdravila prisutne.

Sjednicu je otvorila zamjenica predsjednice Romana Domazetović koja je također pozdravila prisutne članove te predala riječ ravnateljici.

Ravnateljica je upoznala članove s pristiglim molbama za radno mjesto učitelj/ica engleskog jezika.

Pristiglo je 9 zamolbi:

1. MAGDALENA SARIĆ – magistra edukacije engleskog jezika i književnosti i magistra edukacije njemačkog jezika i književnosti – Stjepana Radića 41, 35255 Slavonski Kobaš – ispunjava uvjete natječaja

2. TOMISLAV SARIĆ – magistar edukacije engleskog jezika i književnosti i magistar edukacije njemačkog jezika i književnosti – Stjepana Radića 41, 35255 Slavonski Kobaš – ispunjava uvjete natječaja

3. MAJA ČAPRIĆ – profesor engleskog jezika i književnosti i ruskog jezika i književnosti – A. G. Matoša 5, 10360 Sesvete – ispunjava uvjete natječaja

4. MARIJA BALIND – magistra edukacije engleskog jezika i književnosti i magistra pedagogije – Kneza Domagoja 22, 35000 Slavonski Brod – ispunjava uvjete natječaja

5. MARTINA TOPČIĆ – magistra edukacije engleskog jezika – Potočna 80, Cernik 35404 – ispunjava uvjete natječaja

6. NATALIJA KOMARIĆ JURIŠIĆ – magistra primarnog obrazovanja – Sičice 29, 35423 Vrbje – ne ispunjava uvjete natječaja

7. ANA DAUTOVIĆ – sveučilišna prvostupnica engleskog jezika i hrvatskog jezika i književnosti – Sv. Đurđa 15, Gunjavci – ne ispunjava uvjete natječaja

8. IVANA MATOŠEVIĆ – magistra primarnog obrazovanja – Stjepana Radića 39, 35425 Davor – ne ispunjava uvjete natječaja

9. TEJA ŠEBELIĆ – magistra primarnog obrazovanja – Savska 8, Siče, 35410 Nova Kapela – ne ispunjava uvjete natječaja

Povjerenstvo imenovano za provođenje testiranja kandidata provelo je pismenu procjenu kandidata. Kandidati koji ispunjavaju uvjete natječaja su o vremenu i mjestu pisane procjene obaviješteni sukladno odredbama Natječaja, odnosno preko web stranice škole i osobne e-mail adrese koju su naveli u natječajnoj dokumentaciji.

Na pisanu procjenu pristupili su samo Tomislav Sarić i Martina Topčić. Martina Topčić ostvarila je 22 od moguća 23 boda, dok je Tomislav Sarić ostvario 20 bodova. Ravnateljica je obavila razgovor s Martinom Topčić sukladno *Pravilniku o postupku zapošljavanja te procjeni i vrednovanju kandidata za zapošljavanje* te predlaže Martinu Topčić za radno mjesto učitelja/ice engleskog jezika. Ravnateljica je zatražila suglasnost Školskog odbora. Školski odbor je jednoglasno dao suglasnost za zasnivanje radnog odnosa za Martinu Topčić.

Nadalje, ravnateljica je upoznala članove Školskog odbora s pristiglim molbama za radno mjesto učitelj/ica prirode/biologije.

Pristigle su 2 molbe:

1. ANA RIBARIĆ – magistra edukacije biologije i kemije – Urije 3, 35400 Nova Gradiška – ispunjava uvjete natječaja
2. JOSIPA ĆOSIĆ – magistra biologije – Eugena Kumičića 81, 35000 Slavonski Brod – ispunjava uvjete natječaja

Povjerenstvo imenovano za provođenje testiranja kandidata provelo je pismenu procjenu kandidata. Kandidati koji ispunjavaju uvjete su o vremenu i mjestu pisane procjene obaviješteni sukladno odredbama Natječaja, odnosno preko web stranice škole i osobne e-mail adrese koju su naveli u natječajnoj dokumentaciji.

Na pisanu procjenu pristupile su Ana Ribarić i Josipa Ćosić. Ana Ribarić ostvarila je 17 od mogućih 23 boda, dok je Josipa Ćosić ostvarila 20 bodova od ukupno 23 mogućih bodova. Obzirom da je Ana Ribarić već bila zaposlena na tom radnom mjestu uz Ugovor do 60 dana te poznaje djecu i način rada, kao i ostatak kolektiva, ravnateljica je predložila Školskom odboru Anu Ribarić za radno mjesto učitelj/ica prirode/biologije te zatražila suglasnost Školskog odbora. Školski odbor je jednoglasno dao suglasnost za zasnivanje radnog odnosa za Anu Ribarić.

Na natječaj za radno mjesto učitelj/ica matematike pristigla je samo jedna molba i to:

1. NIKOLINA JUGOVIĆ – magistra primarnog obrazovanja – Frankopanska 118, 35404 Cernik – ne ispunjava uvjete

Povjerenstvo imenovano za provođenje testiranja kandidata provelo je pismenu procjenu kandidata. Kandidat je o vremenu i mjestu pisane procjene obaviješten sukladno odredbama Natječaja, odnosno preko web stranice škole i osobne e-mail adrese koju je navela u natječajnoj dokumentaciji.

Kandidat je pristupio na pisanu procjenu te ostvario maksimalan broj bodova, odnosno 25 bodova. Obzirom da je Nikolina Jugović jedini kandidat koji se prijavio na natječaj za radno mjesto učitelj/ica matematike, ravnateljica je istu predložila Školskom odboru te zatražila suglasnost za zasnivanje radnog odnosa za navedeno radno mjesto. Školski odbor je jednoglasno dao suglasnost za ranije navedeno.

Na natječaj za radno mjesto učitelj/ica glazbene kulture pristigle su dvije molbe i to:

1. KRISTINA ANTIĆ – profesor glazbene kulture – Slavonija 1/11, 35000 Slavonski Brod – ispunjava uvjete
2. NIKOLINA JUGOVIĆ – magistra primarnog obrazovanja – Frankopanska 118, 35404 Cernik – ne ispunjava uvjete

Povjerenstvo imenovano za provođenje testiranja provelo je pismenu procjenu kandidata. Kandidat je o vremenu i mjestu pisane procjene obaviješten sukladno odredbama Natječaja, odnosno preko web stranice škole i osobne e-mail adrese koju je navela u natječajnoj dokumentaciji.

Na pisanu procjenu pristupila je Kristina Antić te ostvarila 17 od mogućih 22 boda. Nakon pisane procjene, ravnateljica je sukladno *Pravilniku o postupku zapošljavanja te procjeni i vrednovanju kandidata za zapošljavanje* obavila usmeni razgovor s kandidatom. Nakon obavljenog razgovora, ravnateljica je mišljenja kako kandidatkinja nije kompetentna za radno mjesto učitelja glazbene kulture obzirom da je ista vidno rastresena, dekoncentrirana te ne odaje dojam staloženosti i sabranosti. Također, ista nije ostvarila pozitivan rezultat na pisanoj procjeni glede poznavanja metodičkog dijela svoje struke te neprimjereno reagira na ponovan upit ravnateljice o istom. O navedenom je učinjena i službena zabilješka ravnateljice, KLASA: 112-02/22-01/49, URBROJ: 2178-22-02/01-22-1 od 02.11.2022. temeljem čega ravnateljica nije zatražila suglasnost Školskog odbora za zasnivanje radnog odnosa.

Slijedom navedenog, ravnateljica je Školskom odboru predložila Nikolinu Jugović za zasnivanje radnog odnosa do 60 dana obzirom da ista već radi u školi te poznaje djecu. Školski odbor je jednoglasno dao suglasnost za zasnivanje radnog odnosa.

**Ad 3.) Usvajanje prijedloga financijskog plana za 2023.g., projekcija plana za 2024.g. i 2025.g.**

Na temelju zaprimljene upute za izradu financijskih planova za razdoblje 2023.-2025. godine izrađen je financijski plan za našu Školu za navedeno razdoblje. Financijski plan za 2023. godinu izrađen je na nivou odobrenih sredstava za 2022. godinu na decentraliziranim sredstvima, a na ostalim izvorima planirane veličine su u skladu s očekivanim prihodima i rashodima za navedena razdoblja. Isti je usvojen od strane članova Školskog odbora.

**Ad 4.) Usvajanje rebalansa za 2022.g**

Računovođa škole obrazložila je izmijenjene stavke rebalansa za 2022. godinu po svim izvorima financiranja. Bez obzira na možebitno povećanje planiranih veličina na poziciji energije Brodsko-posavska županija nije dozvolila povećanje spomenute pozicije nego smo ostali na razini izvornoga plana. Rebalans je kao takav usvojen od članova Školskog odbora.

**Ad 5.) Različito**

Nije bilo drugih upita.

Zapisničar Zamjenica Predsjednice Školskog odbora

Kristina Vlaović Romana Domazetović